section_heading: Glazbeni stil
paragraph_text: Prije nego što je započela produkcija Homogenica, Björk je željela stvoriti album "jednostavnog zvuka" i "samo jednog okusa". Kao što je bio slučaj i s ostalim Björkinim radovima, kritičarima je bilo teško odrediti glazbeni žanr Homogenica. Tiny Mix Tapes smatrao je da je "Björk uspjela stvoriti nešto tako osvježavajuće jedinstveno da bi pokušaj za kategoriziranjem i etiketiranjem glazbe bio vrlo dvojben."